रैता , फेब्रुवारि 7 : आसाम हादोरसाखौ बुखावनानै आलादा राज्यो बड'लेन्ड दाफुंनायनि दाबि आरो मोन 6 गोजौ थाखोनि गोबां सुबुं सानखो थानाय सुबुंफोरनो सेडियुल ट्रायब एमेन्डमेन्ट बिल 2019 खौ सोदांनानै ट्रायबेल ( ST ) बिमुंनि गनायथि होनो नागिरनायखौ हेंथा खालामनानै एबसु , एनडिएफबि ( पि ) आरो पिजेएसएम सोमावसारगिरि आफादफोरनि बान्जायनायाव उदालगुरि जिल्लानि सिङाव थानाय रौतायाव गेदेरथार सुबुं गौमा लानानै हान्जा सुरनाय हाबाफारि लायो । बे हाबाफारिआव गोबां दैदेनगिरिफोर बाहागो लानायजों लोगोसे रोजा रोजा बर' राज्यो राजाफोरनि बाहागो लानायखौ नुनो मोन्नाय जादों आरो बिथांमोनहा खौसेयै " जोंनो नांगौ बड'लेन्ड " , बड'लेन्ड मोनाब्ला जों जिराया , डिवाइड आसाम 50.50 , राजनाथसिं हुसियार , न'रेनद्र मोदि हुसियार बायदि बायदि स्ल'गान होनायखौ नुनो मोन्नाय जादों । मखनो गोनांदि , थांनाय 9 जानुवारि अक्टखालि पारलियामेन्टनि राज्य' सभायाव सेडियुल ट्रायब बिल 2019 खौ लाबोनाय लोगो लोगोनो आसामनि गुबुन गुबुन ट्रायबे माहारिफोरा हेंथा होनानै सोमावसारबोगासिनो दं । बेबादिनो बुधबाराव ( 7 फेब्रुवारि 2019 ) आव गुवाहाटी नोगोरमानि सनापुर आव CCTOA नि बान्जायनायाव मोन 14 गुबुन गुबुन ट्रायबेल माहारिफोरखौ लाफानानै खौसेयै सुबुं गोमा लादोंमोन आरो ट्रायबेल बिलखौ हेंथा खालामदोंमोन । भारत सरकारनि खुंथायाव थानाय एनडीए सरकारआ सेडियुल ट्रायब एमेन्डमेन्ट बिल 2019 खौ सोदांनानै आसामनि मोन 6 गोजौ थाखोनि हारिसाफोरखौ ट्रायबेल ( ST ) खालामनो थागासिनो दं । मोन 6 गुबुन गुबुन हारिफोरा जाबाय फारियै - टाय अहम , मरान , मटक , चुतीया , कछ राजबंसि आरो आडिवासि । 
बड'लेन्डनि दाबि आरो ट्रायबेल बिलखौ नोजोर होनानै रौतायाव फिन सुबुं गौमा